
 Nr. 613 din 11 februarie 2025
RAPORTUL COMPARTIMENTULUI DE RESORT

la proiectul de hotărâre  privind aprobarea proiectului amenajamentului pastoral al Comunei Vulcana-Băi  

Art. 136 alin. (8) lit. b) din Ordonanța de Urgență a Guvernului nr. 57/2019, prevede că „Fiecare proiect de hotărâre înscris pe ordinea de zi a şedinţei consiliului local este supus dezbaterii numai dacă este însoţit de: rapoartele compartimentelor de resort din cadrul aparatului de specialitate al primarului”,
Având în vedere temeiurile juridice, respectiv prevederile:
a) art. 15 alin. (2), art. 120 alin. (1), art. 121 alin. (1) și alin. (2) și art. 136 alin. (4) din Constituția României, republicată,

b) art. 10 pct. 3 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

c) art. 7 alin. (2) din Codul civil al României, adoptat prin Legea nr. 287/2009, republicat, cu modificările și completările ulterioare;

d) art. 1 alin. (2), art. 3, art. 95 alin. (2) , art. 96, art. 98, art. 105 alin. (1), art. 106 alin. (1) și alin. (2),  art. 129 alin. (1), alin. (2) lit. c)  și alin. (6) lit. b), art. 197 alin. (1), (2), (4) și (5), art. 198 alin. (1), art. 199 alin. (1) (2), art. 297 alin. (1) lit. b), art. 302-331  din  Ordonanța de urgență a Guvernului  nr. 57/2019 privind Codul administrativ, cu completările ulterioare;

e) art. 6, art. 9 alin. (72), alin.(9),  art. 10 alin.(1) și  art. 14 alin. (1) lit. m)    din Ordonanța de urgență a Guvernului nr. 34/2013 privind organizarea, administrarea și exploatarea pajiștilor permanente și pentru modificarea și completarea Legii fondului funciar nr. 18/1991, aprobată prin Legea nr. 86/2014, cu modificările și completările ulterioare;

f) art. 1 lit. a), art. 4, art. 1 alin. (1), art. 6, art. 8, art. 9,  din Normele metodologice pentru aplicarea prevederilor Ordonanței de urgență a Guvernului nr. 34/2013 privind organizarea, administrarea şi exploatarea pajiștilor permanente și pentru modificarea și completarea Legii fondului funciar nr. 18/1991, aprobate prin Hotărârea Guvernului nr. 1064/2013;

                  g) Strategiei privind organizarea activității de îmbunătățire şi exploatare a pajiștilor la nivel național, pe termen mediu și lung, aprobată prin Ordinul nr. 226/235/2003 al ministrului agriculturii, alimentației și pădurilor și al ministrului administrației publice, modificată și completată prin Ordinul ministerului agriculturii, pădurilor şi dezvoltării rurale nr. 210/2009 și  nr. 541/2009,

                  h) Ordinului ministrului agriculturii și dezvoltării rurale nr. 544/2013 privind metodologia de calcul a încărcăturii optime de animale pe hectar de pajişte;

                  i) Ordinului ministrului agriculturii și dezvoltării rurale și ministrului dezvoltării regionale și administraţiei publice  nr. 407/2.051/2013 pentru aprobarea contractelor-cadru de concesiune şi închiriere a suprafeţelor de pajişti aflate în domeniul public/privat al comunelor, oraşelor, respectiv al municipiilor;

   j) Hotărârii Consiliului Local nr. 55 din 23 decembrie  2014 privind aprobarea amenajamentului pastoral pentru pajiștile aflate pe teritoriul comunei Vulcana-Băi, 

  k)   Hotărârii Consiliului Local nr. 28 din 28 martie 2024 privind constituirea Comisiei mixte având ca obiectiv actualizarea amenajamentului pastoral pentru pajiștile aflate pe teritoriul comunei Vulcana-Băi

   k) Hotărârii Consiliului Local nr. 48 din 28 septembrie 2020 privind aprobarea Regulamentului cuprinzând măsurile metodologice, organizatorice, termenele și circulația proiectelor de hotărâre cu caracter normativ care se supun adoptării  Consiliului local al Comunei VULCANA-BĂI;

   l) Hotărârii Consiliului Local nr. 11 din 22 februarie 2022 privind aprobarea Regulamentului de organizare și funcționare a Consiliului Local al Comunei Vulcana-Băi;

  m) Hotărârii Consiliului Local nr. 5 din 29 ianuarie 2025 privind alegerea președintelui și a potențialului președinte de ședință pentru durata ședinței următoare,

având în vedere: referatul de aprobare al primarului comunei Vulcana-Băi, în calitatea sa de inițiator, înregistrat sub nr. 613 din 11 martie 2025,
                 ținând seama de faptul că amenajamentul pastoral pentru pajiștile aflate pe teritoriul comunei Vulcana-Băi aprobat  prin Hotărârea nr. 55/2014, a fost elaborat pentru o perioada de 10 ani, iar începând cu anul 2025 este obligatorie aplicarea amenajamentului pastoral, în vederea accesării fondurilor europene aferente plăţilor pe suprafaţă, de utilizatorii de pajişti, persoane fizice şi juridice, în calitate de proprietari şi/sau deţinători legali ai dreptului de utilizare a terenului,

                 văzând și proiectul  amenajamentului pastoral al Comunei Vulcana-Băi, elaborat de Comisia mixtă constituită prin Hotărârea Consiliului local nr. 28/2024, care urmează procedura prevăzută de  art. 9 alin. (9) din Ordonanța de urgență a Guvernului nr. 34/2013. 
        Considerând proiectul de hotărâre oportun, necesar și legal vă rugăm să aprobați proiectul de hotărâre în forma prezentată de iniţiator.

